HILLSONG TV
Positsioneeritud - eelisseisundisse asetatud
Milliste olukordade keskelt sa end leiad?
See võib olla turvaline paikneda millegi vahepeal,
kuid see pole alati kõige parem asukoht.
Tänase saate teema on "Vahepeal paiknemine".
Tihti on see mugav paik, kus viibida.
Ometi pole see paik, kus me saame olla suurimaks õnnistuseks.
Palvetan, et tänase saate sõnum võiks teieni jõuda.
Mida sa vihkad?
Me ei peaks mitte kunagi vihkama inimesi.
Aga me võime vihata halba meelsust.
Kui sa armastad Jumalat, siis vihkad hingevaenlase tööd.
Usun, et kuna Jumal meid armastab, vihkab Ta asju, mis meie vastu on.
Julgen öelda, et ma vihkan paigalseisu.
Ma ei pea õigeks muutumatut seisu. Seda ka koguduse karjasena.
Üks pastor, kellega oleme sõbrad praeguseni, ütles kord,
et nende kogudus läbib alalhoidmise perioodi.
Mulle lihtsalt ei meeldi see mõte. Koguduses peab olema elu, kasv, areng.
Vihkan kõike, mis seondub lihtsalt säilitamisega v. lõhnab selle järgi.
Mulle ei meeldi ka mõte vananemisest.
Ma ei pea silmas juuste halliks muutumist.
Ma isegi võin seda nautida, kui see 10 aasta pärast juhtub.
Mulle ei meeldi mõte muutuda väsinuks ja küüniliseks.
On olnud palju kordi, mil olen otsustanud,
et kui vananen, teen seda rõõmuga.
Mulle ei meeldi mõte sellest, et koguduse vaimsus vananeb
ning nägemus tulevikust kaob. Meie välimus võib tõesti vananeda
aga meie vaimsus ei või seda teha.
Ilmutuse 3.ptk-s ütleb Jumal Efesose kogudusele,
et nad on jätnud oma esimese armastuse.
Armastuse vastand on vihkamine.
Aga kas teate, mis on inimeste elus veelgi suurem köidik vihast?
See on ükskõiksus.
Eriti, kui asi puudutab vaimseid asju, Sa lihtsalt leiad end vahepealsena.
Sul pole nagu kirge millegi suhtes. See on nagu kiretu armastus.
Sa oled küll abielus, kuid oled ükskõikne selle suhtes.
See on päris jube asi.
Oma esimese armastuse kaotamine või esimesest armastusest loobumine
on kaks eriasja.
Olen meistriklassis asjade mahajätmises.
Olime Bobbie'ga ühes LA lennujaamas.
Istusime ühte väiksesse mikrobussi, mis pidi meid viima autorendi platsile.
Olles jõudnud juba ühele LA põhimaanteele,
tuli mulle meelde, et olin jätnud ühe oma tähtsa kohvri
mikrobussi ootepaviljoni ette keset teed.
Hetkel, kui see mulle meenus, hüüdsin: "Ma unustasin oma kohvri!"
Bussis olid veel mõned inimesed.
Bussijuht vaatas mulle otsa ja ütles, et me võime sellele järele minna.
Ta pööras otsa ringi ja me sõitsime tagasi lennujaama
läbi paljude erinevate terminalide.
Te ei usu seda, kui kuulete!
See sama kohver seisis samas paigas, kuhu ma ta jätnud olin.
Ma jätsin ta maha, kuid tänu Jumalale - ei kaotanud ära .
Mõndadest asjadest aga, mille maha jätame, võime ka ilma jääda.
On vahe armastusel, mis on maha jäetud
ning armastusel, mis on kadunud.
Mees, kes kaotas abikaasa, erineb mehest,
kes oma armastuse maha jättis. Seal on erinev vaimsus.
Teise mehe teos on ükskõiksust ja hoolimatust.
Ta lihtsalt jättis armastuse maha.
Olla vahepealses suhtes Jumalaga, on kohutav.
Vahepeal olles puudub suhtes kirg.
Vahepeal paiknedes ei astuta ka tõeliselt oma kutsumusse.
Kas armastada või vihata?
Suurem vaenlane vihkamisest on armastuse jaoks ükskõiksus.
Sind lihtsalt ei huvita!
Hülgamisel ja kaotusel on suur vahe. Mahajätmine on kurb ja traagiline.
Ilmutuse 3. ptk-s kõneleb Jumal Laodikeia kogudusega
Johannese kaudu, kes oli Patmose saarel.
Jumal ütleb neile, et nad olgu kas külmad või kuumad.
"Ma tean su tegusid, et sa ei ole külm ega kuum.
Oh oleksid sa ometi külm või kuum!"
Aga nüüd, et sa oled leige...
Leige - öka!
Kuum - ai!
Külm - prrr!
Leige aga on kuskil vahepealne. Pole ei üht ega teist.
Kui lähed ujuma, siis vesi olgu kas soe või teadlikult külm.
Leige pole aga kumbagi.
Arvan, et me alahindame keskpärasuse ohtlikkust.
Isegi keset vaidlust olla pole hea.
Ka abielud lähevad lõhki vahepealsete eriarvamuste tõttu.
Õp 18:24 ütleb Saalomon,
et sellel, kellel on sõpru, peab ka ise sõbralik olema.
Samas aga on olemas sõber, kes on lähedasem vennast.
Piibli laiendatud tõlge kõlab nii:
"Mees, kes on paljude sõber, proovib olla kõigi sõber."
Ta on paljudes asjades keskmise koha võtnud.
Seal on kirjas, et temast saab halb sõber.
Pole halb, kui meil on palju sõpru,
aga me saame olla tõeliselt sõbrad vaid vähestele.
Meid lihtsalt ei jagu kõikjale. Me ei saa olla kõigile meelepärased.
Jumal tahab meid positsioneerida olema teistele õnnistuseks.
See pole võimalik, kui jääme istuma leigesse alasse, kuskile keskele.
Seal ollakse kiretu armastuse suhtes.
Vaimulikus mõttes elusolemise märgid erinevad surnud seisus olekust.
Keskel asetsev ja leige inimene on haige.
Jumala sõnad keskelpaikneja kohta on, et Ta sülitab leige välja.
Need on karmid sõnad.
Haigena ei taha sa surra, aga enesetunne on küll selline nagu sureks.
Oled küll elus ja hingad, kuid tunned end elu ja surma vahel olevat.
See keskpärane seis pole just parim.
2.Kor.11.ptk-s leiavad korintlased end ka Jumala suhtes vahepealses kohas.
Paulus räägib kogudusest kui pruudist, keda ette valmistatakse.
Pruut peab olema puhas ja püha.
Paulus väljendas oma muret sealse koguduse suhtes.
Ta nägi ohtu nende jaoks.
Kogudus leidis end otsekui kahe erineva Jeesuse vahelt.
On olemas vaid üks Jeesus. Tema on tee ja tõde ja elu.
Ta räägib teisest vaimsusest 2.Kor.11:4, kus on öeldud:
"Sest kui keegi tuleb ja kuulutab mingit teist Jeesust,
keda meie ei ole kuulutanud,
või kui te saate teise vaimu, keda te ei ole saanud,
või teise evangeeliumi" On olemas vaid üks evangeelium.
On olemas vaid üks Püha Vaim. On olemas vaid üks Jeesus.
Tundub, et korintlased leidsid end vahepealt.
Piibel räägib ka väljapaistvatest üliapostlitest.
Paulus armastas Jumalat ja Jumal kasutas teda väeliselt.
Ometi aga, kui lugeda, mida Pauluse kohta kirjutatakse,
näeme, et tegu oli ühe imeliku ja piinlikkust tekitava apostliga.
Teisi apostleid võiks nimetada superapostliteks.
Nemad olid teistmoodi häälestatud kui Paulus.
Pauluse elust paistis kõikjalt välja Jumala suur arm tema vastu.
Ja ta ütleb 5.salmis:
"Ma arvan ometi, et mina ei ole milleski kehvem
neist ülivõrratuist apostleist”.
Sellest ütlusest paistab välja Pauluse enesekindlus.
NIV piiblitõlkes kutsutakse neid superapostliteks.
Nad olid justkui Clark Kent Superman'ist.
Nad oli superapostlid, kuna nad olid väga edukad oma töös.
Neil oli palju teadmisi ja oskusi. Usun, et nad olid ka sellest teadlikud.
Nad olid väljapaistvad, kuna nad olid andekad ja haritud.
Nad olid Aabrahami järeltulijad. Nad olid täidetud tarkusega.
Paulus ütles, et ta ei tunne end alaväärsema või vähemana.
Sama Paulus ütles 1Kor.15:9
"Mina ju olen apostlite seast kõige väiksem,
see, keda ei kõlba hüüdagi apostliks"
Vahetult enne seda ütles ta,
et oli viimane, kes sai näha, et Jeesus suri ning tõusis taas.
1.Tm 1:15 kirjeldab ta ennast:
"Ustav on see sõna ja väärib igati vastuvõtmist,
et Kristus Jeesus on tulnud maailma päästma patuseid,
kelle seast esimene olen mina."
Paulus ütles, et ta pole kehvem superapostlitest,
on väikseim apostlite seast ega pole vääriline,
et teda hüütaks apostliks ning et on suurim patustest.
Kui unustame, kes me tõeliselt oleme ning kui armastus Jumala vastu jaheneb;
kui unustame, kust me tuleme ja kes on meie alus;
võime hakata arvama, et kõik õnnistused me elus;
kõik anded, annid ja võimalused, kogu kuulsus, finantsid ja allikad;
elu ja tervis või abielu ja imearmas pere
lähtuvad meist endist.
Paulus ei pidanud end vähemaks silmapaistvatest apostlitest.
Ometi aga ei unustanud ta, et ta oli armu saanud patune.
Ta ei pidanud end ka paremaks teistest apostlitest.
Lubage ma selgitan teile vahepealset paiknemist, keskel olemist.
Sa armastad küll Jumalat, aga midagi sinus on Tema juurest lahkunud.
Näed Jumala tööd oma elus, aga unustad, kust sa tulid.
Me võime olla väga aeglased märkama Jumala õnnistusi oma elus.
Kiiresti aga võime hakata endast mõtlema
mitte kui armu saanud patustest, vaid kui üliapostlitest.
Võime hakata vaid oma käerammule ja tarkusele toetuma.
Pauluski ütles, et ta ju võiks ka kiidelda.
Paulus ütles, et ka tema on saanud tunnetuse osaliseks.
6.salmis ütleb ta, et kui ta ka on harimatu kõnekunstis,
teab ta ometi, millest ta räägib.
Ta oli täidetud tarkusega. Ta pärines samast paigast
ja tal olid samad võimalused.
Ta pidi ehk läbi minema suurematest raskustest,
millest ta ka tunnistust andis.
2.Kor.11. ja 12.ptk-ist tuleb välja, et Paulus käis alati ringi longates.
Ta ei unustanud kunagi, et ilma Jumalata oli ta nõrk ja ta ihus oli häda.
Tal oli ka nn.vai ihus. Palju on arutletud, kes või mis see olla võis, aga see oli seal.
12.salmis on kirjas,
et Paulus oli selle hädaga korduvalt Jumala poole pöördunud.
See vai aga jäi temaga.
Ma ei usu hetkekski, et Paulusel oli allaandmise vaim.
Ta ei öelnud, et Jumal pole väeline seda olukorda muutma.
Küll aga ütles ta, et kui üldse kiidelda, siis oma nõtruse üle.
Mida ta sellega mõtles, oli see, et: ilma Jumalata on mul need nõtrused.
Ja kui ma üldse kiitlen, siis sellest, et ei unusta, kes ma olin ja kust tulin.
Ta tahtis kiidelda Jumala imelisusest ja väest.
Ta andis tunnistust Jeesuse armust .
Ta teadis oma kohta.
Paulus nägi tõeliselt, et Jeesus Kristus on elav.
1.Kr 15.ptk-is on kirjas, et Paulus oli viimane, kes Jeesust nägi.
"Ta näitas end Keefasele, seejärel neile kaheteistkümnele,
seejärel näitas ta end ühtaegu enam kui viiesajale vennale,
siis näitas Ta end Jaakobusele, seejärel kõigile apostlitele.
Aga kõige viimaks näitas ta end ka Paulusele - sellele äbarikule.
Hea uudis on Piiblis see, et viimased saavad esimesteks.
Elus on palju olukordi, mille keskelt võime end leida.
Võime leida end kahe eriarvamuse vahelt:
seda seoses Jumala õnnistuse eristamisega iseenda tööst.
Me küll ei mõtle nii,
aga ometi võime hakata oma elus toimuvate muutuste tõttu
iseendast palju arvama.
Tõde on see, et kõik on Jumala armust.
Võime leida end kuskilt keskelt.
Jeesus aga ütles, et ole pigem külm või kuum, aga mitte leige.
Leigus on keskpärane ja huvi puudumine.
Tahan julgustada meist igaüht, kes igatseb olla õnnistuseks,
astuma välja leigusest.
Korintose kogudus leidis end kahe arvamuse keskelt.
Kogudusest olid üle käimas erinevad mõjutused,
mis tahtsid muuta sealsete kristlaste usku.
Apostel Paulus aga tuletas neile meelde,
et kõik, mis neil oli, oli Jumala armust.
Hetkest, mil hakkame mõtlema, et midagi on meist ja mitte Jumalast,
leiame end keskelt.
Sellises elus puudub tugevus.
Ka ei elata siis tõeliselt oma kustumuses.
Ükskõik, millise olukorra keskelt sa täna end leiad,
julgustan sind astuma radikaalselt välja olema õnnistuseks.
Olles õnnistuseks teistele elame huvitavat elu.
Ma ei mõistnud, mis tähendab olla õnnistuseks teistele,
kuigi kasvasin üles kristlikus peres.
Küll aga väärtustasid me teised pereliikmed seda.
Meil on perefirma, mis tegeleb Harley Davidson'ide,
Porsche'de ja BMW'dega.
Üks minu suurimaid igatsusi
on võimalus investeerida Jumala Kuningriiki.
21-aastaselt oli mul võimalus töötada Kariibi mere ääres.
Mu eesmärgiks oli seada oma elu korda.
See aga tõi veelgi rohkem segadust mu ellu.
Barbadosel toimus tõeline pöördepunkt.
Langesin Jumala ette põlvili, tunnistades, et vajan meeleparandust.
Mäletan esimest korda Hillsongi koguduses.
Pastor rääkis teiste inimeste teenimise tähtsusest.
Olime abikaasaga ehitanud ilusa maja ja meil oli palju ilusaid asju.
Olime sel teekonnal vägagi isekaks muutunud.
Sel pühapäeval koguduses olles tundsime, et vajame muutust.
Mõistsime teiste teenimise vajadust.
Rajasime noorte jaoks Open Youth Venue.
See on suur keskus noortele.
Kogusime 15.milj. naela selle projekti jaoks.
Ka valitsus kasutab nüüd sellist noortekeskuse mudelit.
Ma ei näe, et see oleks võinud sündida ilma Jumalata.
On palju neid, kes tahavad aidata ja teevadki seda.
Mina aga polnud kunagi üks nendest inimestest.
On hea, kui äri edeneb, aga see pole ju veel teekonna lõpp.
Tahame teenida raha ja suunata selle Jumalariigi töösse,
et inimesed võiksid isiklikult õppida tundma Jeesust.
Meie vabadus on Sinu armides
Sinu armu läbi on mu elu lunastatud
Sa valisid kanda patu hinna
Sa asetasid meile pähe oma krooni
Selle aulise alistumise läbi
murdsid Sina minu ahelad
olen tõstetud tuhast Sinusse elama
Sel hetkel avasid Sa taevad
murtud kerjusele ja vargale
murtusest olen tõstetud Sinu ligiollu
Tõske oma käed
tõstke oma südamed ja hääl ning laulge koos minuga.
Ma tean, et oled minuga
tean kindlalt, et oled minuga
tean, et Sinu armastus näitab teed, Jeesus
Ma tean, et oled minuga
tean kindlalt, et oled minuga
tean, et Sinu armastus näitab teed
Ärkamine: taaselustumine ja ausse astumine
Midagi on sinu sees toimumas.
Sinu iseloomu kasvatatakse.
Sinu juured lähevad sügavamale.
Sa kasvatad usalduse, kindluse ja tugevuse.
Sa saad tõusta vaid nii kõrgele kui sügaval on su juured.
Ära põlga väikesi algusi.
Need on tee kõrgustesse, kuhu Jumal sind tõsta tahab.
Jeesuse veri tõmbab piiri iga needuse ette su elus.
Ta murrab kõik ahelad, needused ja sidumised su kojas,
nii et järeltulevad põlved ei pea kogema seda,
mida endised põlved on kogenud.
Su elu pole iial enam endine!
Su ellu tuleb suur rõõm.
Sa võid hõisata ja tantsida selle pärast!
See on ärkamine!
Tänan, et olite meiega! See tähendab meile palju.
Ma palvetan, et Jumal täidaks teid oma armu ja tõotustega
Ärge kunagi unustage, et Jumal on teie poolt, mitte vastu.
Kui seda usute, on parim alles veel ees!
Tõlge: Triin Pöör